kroppsbilde
Store norske leksikon,Psykologi,Personlighetspsykologi
Kroppsbilde er et begrep som omfatter en persons forestillinger om og opplevelser av egen kropp. er nært knyttet til selvfølelse og trygghet på egen identitet.
Forstyrrelser i opplevelse av egen kropp kan gjelde hele kroppen. Et eksempel er anoreksi hvor personen kan se seg selv i speilet og oppleve seg som tykk, overvektig og klumpete til tross for at vedkommende for utenforstående virker sykelig avmagret. Forstyrrelser av kroppsbildet kan også gjelde deler av kroppen, slik det ofte forbigående sees hos mange unge i puberteten. Man synes for eksempel at man har for stor nese, små bryst, skjevt sittende øyne og lignende.Forstyrrelser av kroppsbildet kan forekomme ved en rekke psykiske lidelser som for eksempel schizofreni, ved ulike typer forstyrrelser av hjernens funksjon (for eksempel epilepsi) og ved hjerneskader. Les mer i Store norske leksikon selvbilde personlighet fantomsmerter